ยืนยันหลังผ่อนคลายกิจกรรม 5 ประเภท ใน กทม. ต้องมีมาตรการคุมเข้มเพื่อความปลอดภัย
พลเอก ณัฐพล นาคพาณิชย์ เลขาธิการสภาความมั่นคงแห่งชาติ หรือ สมช. ในฐานะ ผอ. ศปก.ศบค. กล่าวถึงการผ่อนคลายกิจกรรม 5 ประเภท ในพื้นที่กรุงเทพฯ ว่า วันนี้น่าจะมีคำสั่งจาก กทม. ซึ่งนายกรัฐมนตรัได้เน้นย้ำในรายละเอียดว่าเมื่อประกาศให้ผ่อนคลายแล้ว มาตรการคุมเข้มต่างๆ ต้องเป็นไปด้วยความเรียบร้อย เพราะในสังคมมีทั้งกลุ่มที่อยากให้ผ่อนคลายและกลุ่มที่ยังห่วงใยการแพร่ระบาด เพราะฉะนั้นเมื่อมีการผ่อนคลายให้แล้ว ในส่วนของมาตรการกำกับต้องเป็นไปด้วยความเรียบร้อย เพื่อให้ประชาชนที่มีความกังวล ได้มั่นใจในความปลอดภัย พร้อมย้ำว่ามาตรการ Work From Home ควรต่อเนื่องถึงสิ้นเดือนมิถุนายนนี้พลเอก ณัฐพล ยังปฏิเสธการตอบคำถาม ถึงกรณีที่กลุ่มแพทย์ชนบทออกมาตำหนิการทำงานของนายกรัฐมนตรีในการรวบอำนาจบริหารจัดการวัคซีน